The North Face DREW PEAK - Hoodie - lemon - Zalando.nl
DREW PEAK - Hoodie
Mouwlengte: 45 cm bij maat 116
Totale lengte: 47 cm bij maat 116
SPORTS PRINTED LOGO HOODIE - Hoodie - yellowTommy Hilfiger
BOYS SURGENT BLOCK HOODIE - Hoodie - fiery redThe North Face Benice Borman Archives - Voelgoedboeke
Benice Borman, Christelik, Geestelike Groei, Lindi Delport, Lynette Beer, Selfoonboeke, Skrywer, Voelgoedboeke
Nóú is die tyd (Deel 1) (Selfoonboek)
20 geloofkenners help jou om in 20 dae los te kom van jou verlede. Raadslede dalk in tugverhoor | Netwerk24
Raadslede dalk in tugverhoor
Deur Breyten Cupido 23 Maart 2020 06:03
Die raad van die Breedevallei-munisipaliteit is tans besig om ondersoek in te stel om twee BO-raadslede dissiplinêr te verhoor.Foto: Breyten Cupido
Twee raadslede van die Breedevallei-mu­ni­sipaliteit, Nik Wullschleger en Colin Wilskut (albei lede van die BO), word deur dissiplinêre aksie in die gesig gestaar ná beweerde oortre­dings.
“Dié twee raadslede se ondersoeke is gegrond op beweerde oortredings van die gedragskode. Dit is onder meer dat ’n raadslid sy funksie op ’n deursigtige wyse moet uitvoer en altyd in die beste belang van die munisipaliteit moet optree,” sê die speaker, Neil Mercuur.
Die klagtes teen Wullschleger hou verband met ’n radio-onderhoud wat in Julie 2019 op Vallei FM plaasgevind het. Die klagtes teen Wilskut spruit uit beëdigde verklarings wat by die speaker ingedien is. Dit hou verband met die klagtes wat teen hom ingedien is by die polisie, sê die speaker. Wilskut het vroeër vanjaar in die hof op aanklag van seksuele aanranding verskyn.
’n Lid van die BO, Claire Slingers, meen die raad het geen reg om iemand dissiplinêr te verhoor wanneer hy sy vryheid van spraak uitoefen nie. Slingers meen Wullschleger het net sy reg gebruik om die gemeenskap in te lig en op hoogte van sake te hou.
“Die raad tree onreg­verdig op omdat raadslid Wilskut nog nie skuldig bevind is nie. Hoe kan hulle hom aankla van iets waaraan hy nog nie eens skuldig bevind is nie?” vra ’n lid van die BO, Anthea September.
Die BO het aan Standard gesê hulle meen die paneel wat die verhoor moet behartig se samestelling is nie ooreen­komstig dié vir vorige verhore nie.
Voorheen is daar een lid van elke party wat betrokke is in die raad op die paneel verkies, maar op die paneel wat gekies is om die twee BO-raadslede te verhoor, is daar ses DA raadslede en een raadslid van elke ander party verkies.
“Die komitee sal besin oor die gevalle en die ondersoek gaan voort teen die twee raadslede. Die verhore sal dan in geslote sessies plaasvind sodra formele klagstate opgestel is,” sê Mercuur.
Op die raadsvergadering het die ander politieke partye, behalwe die DA, aangedui hulle sal nog besin oor of hulle deel van die verhoorpaneel gaan wees.